ПРОТОКОЛ №9
от
ОБЩО СЪБРАНИЕ
на
Сдружение с нестопанска цел
“МЕСТНА ИНИЦИАТИВНА ГРУПА СЛИВНИЦА-ДРАГОМАН”


	Днес, 10.05.2016 г., от 17:00 часа, в гр. Сливница, пл. „Съединение” № 1 се състоя Общо събрание на Сдружение с нестопанска цел “МЕСТНА ИНИЦИАТИВНА ГРУПА СЛИВНИЦА-ДРАГОМАН”.

           В началния час определен от УС 16:00ч. бяха регистрирани 16 членове на Сдружението и съгласно чл.30 от Устава Общото събрание бе отложено с един час.
	В 17:00ч. на събранието присъстваха 29 членове на Сдружението, съгласно приложения списък, който е неразделна част от настоящия протокол.

	Събранието се проведе при следния дневен ред:
1. Обсъждане и приемане на Стратегия за Водено от общностите местно развитие /ВОМР/ на МИГ Сливница - Драгоман;
2.Разни.

      Събранието бе открито от Председателя на УС Васко Стоилков. Той предложи да се избере протоколчик на събранието и преброители. За протоколчик на събранието Председателя на УС предложи Кристина Борисова, а за преброители Ивайло Кирилов и Благой Крумов. Предложенията бяха подложени на гласуване и бяха приети единодушно от членовете на Сдружението.


По точка първа от дневния ред:

	Изпълнителният директор на Сдружението и координатор на проекта Венцислав Димитров запозна присъстващите членове на Сдружението с варианта на Стратегия по ВОМР. Запозна присъстващите с извършените дейности с подготовката на СВОМР, с резултатите от анализите и проучванията, с проведените информационни срещи, конференции и обучения, както и с извършените обществени обсъждания. Изтъкна, че първоначалния работен вариант на СВОМР – обявен в информационния бюлетин и в сайта на МИГ, в следствие на обществените обсъждания е претърпял промяна. В следствие на което има промяна в критериите за оценка на проектите по различните мерки, в максималната стойност на проектите и в бюджета на СВОМР като цяло. Като това е направено на база на предложенията на проведените обсъждания. Венцислав Димитров запозна присъстващите членове на Сдружението и с мотивите за предлагането на еднофондово финансиране на СВОМР. В презентацията на окончателния вариант на Стратегията са отразени всички тези предложения. 
       Председателят на УС предложи следния проект за решение: – 1. ОС приема Стратегията за  Водено от общностите местно развитие /ВОМР/ на МИГ Сливница – Драгоман за периода 2016-2023г., съгласно приложението, неразделна част от настоящото решение. 2. Задължава председателя на УС да предприеме всички действия по кандидатстването и одобрението на СВОМР на МИГ Сливница – Драгоман. 

           Предложението беше подложено на гласуване:
Гласували „за”: 29
	Гласували „против”: 0.
 	Гласували „въздържал се”: 0
	
Решение по т. 1 от дневия ред: На база получените резултати от гласуването, ОС на МИГ Сливница – Драгоман, реши:
          1. Приема Стратегия за  Водено от общностите местно развитие /СВОМР/ на МИГ Сливница – Драгоман за периода 2016-2023г., съгласно приложението, неразделна част от настоящото решение. 
           2. Задължава председателя на УС да предприеме всички действия по кандидатстването и одобрението на СВОМР на МИГ Сливница – Драгоман. 


По точка втора от дневния ред:

           Изпълнителния Директор запозна присъстващите членове на Сдружението с информация за движението на проекта на МИГ Сливница – Драгоман по ТГС България – Сърбия в партньорство с „Евробалкан”, Димитровград, Р.Сърбия, а Председателя на УС запозна присъстващите членове на Сдружението с организационни въпроси. 

	Поради изчерпване на дневния ред Председателя на УС закри Общото събрание.

